దాసరి రామతిలకం

దాసరి రామతిలకం (1905-1952) సంగీత, నృత్య కళాకారిణి, రంగస్థల నటి, తొలి తరపు తెలుగు సినిమా నటి. తొలినాటి సినిమాల్లో కూడా నటించి పేరు తెచ్చుకున్నారు. ప్రముఖ నటి గిరిజ ఈమె కుమార్తె. రామతిలకం చింతామణి చిత్రంలో చింతామణి పాత్రను పోషించారు. తెలుగు తెరపై వేశ్య పాత్ర పోషించిన తొలి కథానాయిక ఈమే.వెండితెర మధురవాణి - ఆంధ్రజ్యోతి
జీవిత విశేషాలు
ఆమె నివాసస్థలం బెజవాడ. ఆమె తండ్రి ఆంధ్ర దేశంలో మృదంగ వాద్యమునందు ప్రసిద్ధిగాంచినవారిలో నొకరగు పువ్వుల 
వెంకటరత్నం గారు. స్వజాతీయుడగు పువ్వుల నారాయణగారి వద్ద ఈమె సంగీతం నేర్చుకున్నది. సంగీతంలో కచ్చేరిచేయుటకు తగినంత జ్ఞానం సంపాదించింది. కొన్నిచోట్ల కచ్చేరీలు కూడా చేసి బహుమతులు పొంది ప్రశంసింపబడ్డది.

మైలవరం కంపెనీ మేనేజరుగారైన కీ. శే. కొమ్మూరు పట్టాభిరామయ్యగారు స్థాపించిన లక్ష్మీవిలాస సభ లోను, అనంతరం కపిలవాయి రామనాథశాస్త్రిగారి బాలభారతి నాట్యమండలియందును, చింతామణి, చిత్రాంగి, సత్యభామ, అహల్య, సొనిత్రి మొదలైన వేషాలు వేసింది. 1932  నవంబరులో కలకత్తా ఈస్టు ఇండియా కంపెనీవారిచే తయారుచేయబడిన  సావిత్రి (ఈస్టిండియా) తెలుగు టాకీ ఫిల్మునందు సావిత్రిపాత్ర ధరించి అఖండకీర్తి ప్రతిష్టలుగాంచినది. 1933 మార్చిలో కలకత్తా మదన్ ఫిలింకింపెనీవారి తెలుగు చింతామణి టాకీయందు చింతామణిపాత్ర ధరించినది.

చిత్రమాలిక
 సంవత్సరము  సినిమా  భాష పాత్ర 1933  సావిత్రి  తెలుగు  సావిత్రి 1933  రామదాసు (ఈస్టిండియా)  తెలుగు   1933  రామదాసు  (కృష్ణా ఫిలిమ్స్) తెలుగు   1933  చింతామణి  తెలుగు  చింతామణి 1935  శ్రీ కృష్ణ లీలలు  తెలుగు  యశోద  1936  ద్రౌపదీ వస్త్రాపహరణం  తెలుగు  సత్యభామ 1937  మోహినీ రుక్మాంగద  తెలుగు   1937  బాల యోగిని  తెలుగు   1941  తెనాలి రామకృష్ణ  తెలుగు   1942  హానెస్ట్ రోగ్  తెలుగు   1946  వరూధిని  తెలుగు  వరూధిని

బయటి లింకులు
ఐ.ఎం.డీ.బీలో రామతిలకం గురించి

వర్గం:తెలుగు సినిమా నటీమణులు
వర్గం:1905 జననాలు
వర్గం:1952 మరణాలు
వర్గం:తెలుగు రంగస్థల నటీమణులు
వర్గం:కృష్ణా జిల్లా రంగస్థల నటీమణులు